kardosdrur/scandi-wiki huggingface dataset:
Antimykotikum

Antimykotikum (antimykotika i flertal) er den farmakologiske betegnelse for lægemidler, som har til formål at bekæmpe svampeinfektioner hos mennesker og dyr. Eksempler på sådanne infektioner omfatter ringorm, trøske, neglesvamp og vaginale svampeinfektioner, mens mere alvorlige systemiske svampeinfektioner omfatter invasiv candidiasis, aspergillose, kryptokokkose og histoplasmose.

Virkningsmekanisme 
Antimykotika udnytter forskelle imellem pattedyrsceller og svampens celler til at kunne slå svampencellerne ihjel. Da svampe, ligesom pattedyr, er eukaryote organismer, er det sværere at finde angrebspunkter for antimykotika end det er for antibiotika til bakterieinfektioner.
De fleste antimykotika virker ved at påvirke svampens cellemembraner. Dette kan opnås ved f.eks. at binde til eller hæmme syntesen af ergosterol, som er en kritisk komponent af svampens cellemembran.

Grupper 
Der findes flere grupper antimykotika:

Polyener 
Amphotericin B må administreres parenteralt og anvendes ved systemisk candiasis eller kryptokokkose. Nystatin anvendes ved svampeinfektioner i mundhulen, spiserøret eller på huden.
 Amphotericin B (Abelcet®, AmBisome®, Amphocil®, Fungizone®)
 Nystatin (Mycostatin®, Kenalog® Comp. med Mycostatin)

Imidazoler 
Anvendes kun ved udvortes svampeinfektioner og administreres topikalt.
 Clotrimazol (Canesten®)
 Econazol (Pevaryl®)
 Ketoconazol (Nizoral®)
 Miconazol (Brentan®)

Triazoler 
Anvendes ved systemiske svampeinfektioner eller alvorlige/behandlingsresistente udvortes svampeinfektioner. Administreres peroralt eller parenteralt.
 Fluconazol (Diflucan®)
 Itraconazol (Niddazol®, Sporanox®)
 Posaconazol (Noxafil®)
 Voriconazol (Vfend®)

Allylaminer 
Anvendes kun ved udvortes svampeinfektioner og administreres topikalt.
 Amorolfin (Loceryl®)
 Terbinafin (Finigen®, Funginix®, Lamisil®, Terbistad®)

Echinocandiner 
Echinocandinerne må administreres parenteralt og anvendes kun ved alvorlige systemiske svampeinfektioner som invasiv candidiasis og aspergillose.
 Anidulafungin (Ecalta®)
 Caspofungin (Cancidas®)
 Micafungin (Mycamine®)

Andre 
Flucytosin må administreres parenteralt og anvendes ved invasiv candidiasis og kryptokokkose, dog anvendes det ikke som monoterapi. Griseofulvin anvendes ved hud- og neglesvamp og administreres peroralt.
 Flucytosin (Ancotil®)
 Griseofulvin

Se også 
 Gærsvampesygdomme
 Ringorm
 Trøske

Eksterne henvisninger 
Læs om svampeinfektioner og de forskellige antimykotika på
medicinhåndbogen.dk
 Medicin.dk – Dermatologiske midler (antimykotika)
 Medicin.dk – Systemiske svampeinfektioner
 Medicin.dk – Infektioner i vagina

Fungicider
Lægemidler
Libanons nationalpagt

Libanons nationalpagt er en uskreven aftale, der definerer Libanon som en flerkonfessionel stat, og har formet landet indtil i dag. Efter forhandlinger mellem ledere fra Shiiter, Sunnier og Maronitter blev nationalpagten skabt i sommeren 1943 og tillod dermed Libanons uafhængighed. 

Politik i Libanon
Nordheim am Main

Nordheim am Main (eller: Nordheim a.Main) er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Volkach.

Geografi 
Nordheim am Main ligger omkring 20 km nordøst for Würzburg i Maindalen på Weininsel, som er dannet mellem et naturligt flodsving og Main-Donau-Kanalen. Landskabet er præget af vindyrkning.

Nabokommuner 
Kommunen grænser mod vest til Escherndorf og Köhler, mod nord til Astheim, og tre bydele af Volkach, mos øst til Volkach og mod syd til Sommerach.

Eksterne henvisninger 

 Nordheim am Main – Panorama
 Nordheim am Main – BayernViewer
Obernbreit

Obernbreit er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Marktbreit.

Geografi 
Obernbreit ligger i Region Würzburg.

Eksterne henvisninger
Cypresvortemælk

 
Cypresvortemælk (Euphorbia cyparissias), ofte skrevet cypres-vortemælk, er en 10-30 cm høj urt, der i Danmark vokser langs veje og nær bebyggelse. Hele planten indeholder en giftig og ætsende, hvid, latex-holdig saft. Planten er mellemvært for ærterust, som kan misdanne den fuldstændigt.

Beskrivelse 
Cypresvortemælk er en flerårig urt med en opstigende, busket vækst. Stænglerne er hårløse og runde i tværsnit. De bærer spredtstillede blade, som er linjeformede og helrandede med indrullet rand. Over- og undersiderne er ensartet lysegrønne. Blosmtringen sker i maj-juni. De egentlige blomster er uregelmæssige og uanselige, men én hunlig blomst og 5 eller flere hanlige danner tilsammen en uægte blomst, som er forsynet med meget tydelige nektarkirtler og gullige støtteblade. Disse uægte blomster er samlet i endestillede stande. Frugterne er små, ru kapsler med mange frø.

Rodnettet er meget kraftigt, og det består af krybende jordstængler og nogle dybtgående trævlerødder.

Højde x bredde og årlig tilvækst: 0,50 x 0,50 (50 x 50 cm/år)

Voksested 

Cypresvortemælk er udbredt i Lilleasien, Kaukasus og det meste af Europa, dog ikke de nordligste dele. I Danmark findes den hist og her i hele landet langs veje og nær bebyggelse. Planten er desuden naturaliseret i Både Nordamerika og Australien. Den er tilpasset voksesteder i fuld sol på en kalkholdig, tør og nedgræsset bund. Derfor ses den ofte på ruderater, overdrev og sætere (helt op til 2.300 m højde).

På jernbane- og stationsområderne i Strasbourg findes den sammen med bl.a. cikorie, draphavre, alm. kællingetand, pastinak, alm. rajgræs, slangehoved, alm. torskemund, bjergrørhvene, blæresmælde, dunet vejbred, engsalvie, filtbladet kongelys, gul reseda, hvid stenurt, lægejernurt, prikbladet perikon, pyrenæisk storkenæb, rød svingel, sølvpotentil, taghejre og vild gulerod

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Kalkbundsplanter
Flerårige urter
Giftige planter
Grønne blomster
Vortemælk
Naturlige rettigheder

Naturlige rettigheder, også kaldet ideelle rettigheder eller umistelige rettigheder, er rettigheder, som ikke er betinget af love, skikke eller tro eller et bestemt samfund eller styreform. I modsætning hertil er juridiske rettigheder (undertiden også kaldet borgerlige rettigheder eller lovbestemte rettigheder). Disse rettigheder overføres via en særlig styreform, reguleret i vedtægter ved anden form for lovgivende magt, og som sådan betinget af lokale love, skikke eller tro. Naturlige rettigheder er dermed nødvendigvis universelle, mens juridiske rettigheder er bestemt af kulturelle og politiske forhold.

Jura
Etik
Menneskerettigheder
Purple Heart

Purple Heart er en amerikansk militær udmærkelse som gives til dem der er blevet skadet eller dræbt i militær tjeneste efter 5. april 1917. Den blev først uddelt 22. februar 1932. Medaljen er baseret på Badge of Military Merit som er det ældste symbol og udmærkelse som stadig gives til soldater i det amerikanske militær. Den blev stiftet af George Washington 7. august 1782. 

Med ordren til medaljen fulgte ordene: "Let it be known that he who wears the military order of the purple heart has given of his blood in the defense of his homeland and shall forever be revered by his fellow countrymen." (Lad det være kendt, at den som bærer den militære udmærkelsen Purple Heart har givet sit blod for at forsvare sit hjemland og vil altid være æret af sine landsmænd)

Purple Heart er en hjerteformet lilla medalje med guldkant og med en profil af George Washington i midten. Over hjertet er Washingtons våbenskjold. På bagsiden står ordene: FOR MILITARY MERIT. Båndet er 35 mm bredt og har 3 mm hvide striber på kanterne og en 29 mm lilla stribe i midten.

Eksterne links 
 Purple Heart, Institute of Heraldry

USA's militær
Ordener, dekorationer og medaljer fra USA
Bactoprenol

Bactoprenol er et lipid syntetiseret af lactobacilli.

Bactoprenolfosfat transporterer NAM og NAG over cellemembranen i syntesen af peptidoglycan. Bacitracin inhiberer denne proces.

Referencer 

Alkoholer
Gråstenskovene

Gråstenskovene er et skovområde i Sønderjyllands amt. Gråstenskovene er statsejede og administreres af Skov- og Naturstyrelsen ved Gråsten Statsskovdistrikt. Skovene ligger i et bakket landskab og er rige på plante- og dyreliv, heriblandt en rig bestand af råvildt. Gråstenskovene støder op til den smukke slotspark ved Gråsten Slot.

I Gråstenskovene findes en udvalgt frøkilde af Rød-El, som hedder "fk. Gråsten".

Desuden findes her en bronzealderhøj, der kaldes Hjertehøj.

Skove i Danmark
Skovene
Pierre Wemaëre

Pierre Wemaëre (1. oktober 1913 – 8. januar 2010) var en fransk billedkunstner, som arbejdede tæt sammen med Asger Jorn bl.a. omkring udarbejdelsen af tæpper og udsmykningen af Statsgymnasiet i Århus. Jorn har kaldt Wemaëre den 'mest COBRA', selvom Wemaëre aldrig var medlem af COBRA. Det skyldes at hans kunstværker er meget lig COBRA gruppens.

Eksterne henvisninger 
Musée national d’Art moderne, centre Georges-Pompidou, Paris (France) 
Musée d’Art moderne de la Ville de Paris (France)
La Piscine, Roubaix (France).
National Gallery of Victoria, Melbourne (Australia).
Kunstindeks Danmark (artworks by Wemaëre in Danish museums)

Galerie Moderne Silkeborg, Danmark
Galerie Guillaume, Paris (France)

Billedkunstnere
Riddere af Dannebrog
Malere fra Frankrig
Franskmænd i 1900-tallet
Schuman-erklæringen

Schuman-erklæringen eller Schuman-planen var et forslag, som udenrigsministeren i Frankrig Robert Schuman præsenterede den 9. maj 1950. Den viste, hvordan kul- og stålindustrien i Frankrig gennem fælles kontrol kunne samarbejde med de tilsvarende industrier i Vesttyskland . Fordi kul- og stålindustrien er krigsindustriens base, skulle den fælles kontrol sikre den fremtidige fred i Europa. Organisationen skulle være åben for andre stater. Hans forslag blev gennemført i 1951, hvor Belgien, Frankrig, Nederlandene, Luxembourg, Italien og Vesttyskland underskrev EKSF-traktaten.

Den 23. juli 1952 trådte EKSF-traktaten i kraft, og Det Europæiske Kul- og Stålfællesskab var dermed en realitet.

Schuman-erklæringen er startskuddet til EU, og den får opmærksomhed hvert år d. 9. maj på Europadagen.

Eksterne henvisninger 
 Erklæringen af 9. maj 1950 
 Hvad er Schuman-erklæringen?

Noter 

1950
EU's historie
Rumdragt

En rumdragt er et komplekst system af beklædningsstykker, udstyr og miljømæssige systemer designet til at holde en person i live og komfortabel i barske miljøer i rummet. Rumdragter bruges til rumvandring uden for et rumfartøj omkransende Jorden og desuden til vandring på Månen og kørsel i månebil.

Eksterne henvisninger 
Dragten til rumvandring ESA
Factfile: Walking in space BBC
The History of Spacesuits NASA

Bemandet rumfart
Rumteknologi
Mykotoksin

Mykotoksin er en gruppe af giftstoffer, som produceres af forskellige svampearter, hvis toksiditet varierer kraftigt.

Hos gærsvampen drejer det sig om ethanol (alkohol), men blandt de mere frygtede mykotoksiner kan nævnes aflatoksin, som produceres af svampen Aspergillus flavus, og som bl.a forefindes i nødder og korn. 

Indenfor medicin har nogle mykotoksiner vist sig nyttige. F.eks er penicillin et mykotoksin, og det samme gælder for Cyclosporin, som er et præparat, der virker svækkende på immunsystemet, og derfor er nyttigt ved organ-transplantation.

Desuden er visse mykotoksiners psykedeliske effekt velkendt.
Prichsenstadt

Prichsenstadt er en by i Landkreis Kitzingen i Regierungsbezirk Unterfranken, i den tyske delstat Bayern.

Geografi 
Prichsenstadt ligger i det frankiske vinområde mellem floden Main og Steigerwald. Gennem landsbyerne Brünnau, Neuses am Sand, Stadelschwarzach og Laub løber floden Schwarzach.

Inddeling 
 Altenschönbach (340 indbyggere)
 Bimbach (170 indbyggere)
 Brünnau (200 indbyggere)
 Järkendorf (110 indbyggere)
 Kirchschönbach (400 indbyggere)
 Laub (250 indbyggere)
 Neudorf (140 indbyggere)
 Neuses am Sand (130 indbyggere)
 Prichsenstadt (1000 indbyggere)
 Stadelschwarzach (470 indbyggere)

Eksterne henvisninger
Bundesautobahn 10

Bundesautobahn 10, A10 eller Berliner Ring er en motorvej der udgør en ringvej rundt om Tysklands hovedstad, Berlin. I alt strækker vejen sig over 196 km. fra Schwanebeck-krydset til Weißensee. A10 er forbundet med Berliner Stadtring og andre dele af byen via , ,  og .

 og  benytter den samme vej som .

 krydser med disse veje:

, , , , , , ,  og  

Motorveje i Tyskland
Transport i Berlin
Rödelsee

Rödelsee er en kommune præget af vindyrkning i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Iphofen.

Geografi 
Rödelsee ligger ved foden af Schwanberg i en højde af 230 meter over havet.
Bjergenes udløbere er velegnede til vinavl, og man fremstiller de kendte mærker Rödelseer Küchenmeister og Rödelseer Schwanleite. Schwanberg er også et kendt turistmål, så der er en række overnatningsmuligheder, og der er afsat flere vandreveje i området.

Eksterne henvisninger 

 Seite bei der Verwaltungsgemeinschaft Iphofen 
 Seite der evang. luth. Gemeinde in Rödelsee und Fröhstockheim
Christen Larsen (arkitekt)

Christen Larsen (22. maj 1857 i Sundby, Amager – 30. april 1930 i Kongens Lyngby) var en dansk arkitekt.

Begravet på Frederiksberg (Solbjerg Kirkegård). Forældre: Gårdejer, bomforpagter Peder Larsen og Gertrud Magdalene Weibye. Gift 24. juni 1899 i København med Olga Sørensen, født den 10. september 1867 i København, død den 27. august 1919 i Holte, datter af murermester Peter Sørensen og Marie Fjeldsted.

Uddannelse 
Tømrersvend 1878; besøgte Teknisk Skole og blev herfra dimitteret som husbyg­nings-eksaminand 1884; var januar 1879 blevet optaget på Kunstakademiets Arkitektskole; rejste 1882 til Wien og arbejdede her som tømrer under Theophilus Hansen; rykkede 1884 op i arkitekturskolen, hvorfra han fik afgang januar 1891. Medarbejder hos Vilhelm Dahlerup og hos Martin Nyrop.

Rejser: 1882 Wien; 1894 Italien og Tyskland.

Udstillinger 
 Charlottenborg 1891-92, 1903-04
 Rådhusudstillingen 1901
 Landsudstillingen i Århus 1909
 Berlin 1910-11.

Stillinger 
 Arkitekt for Arbejdernes Byggeforening 1902-30

Arbejder 
 Teknisk Skole, Prinsesse Charlottes Gade 38, København (1900, sammen med Frederik Bøttger)
 Typografernes Stiftelse, Boyesgade 3-11, København (1903)
 Arbejdernes Byggeforenings kvarter ved Lyngbyvej (mellem Lyngbyvej, Haraldsgade, Studsgårdsgade, Borthigsgade) i alt 324 3-etages huse (1906-29, præmieret 1908)
 Ingeborg Helms' Skole, senere Gunnar Jørgensens Skole, Gersonsvej 43, Hellerup (1908, nedrevet)
 23 af Arbejdernes Byggeforenings huse på Amager: Fussingsvej 2-12, Valmuevej 1-19 og Oxford Allé 10-14 (opført 1931 efter hans død)

Kilder 
 Weilbachs Kunstnerleksikon 1947

Eksterne henvisninger 
 

Arkitekter fra Danmark
Danskere i 1900-tallet
Nationalromantiske arkitekter
Jugendarkitekter
Personer fra København
Pauline Phillips

Pauline "Popo" Esther Phillips (født Friedman; 4. juli 1918 i Sioux City, Iowa, død 16. januar 2013 i Minneapolis, Minnesota) var en amerikansk skribent på og opfinder af brevkassen "Dear Abby" i 1956. Den nuværende skribent er hendes ældste barn og eneste datter, Jeanne Phillips, der skriver under synonymet Abigail Van Buren, der også blev brugt af hendes mor. Pauline havde også sønnen Edward Jay Phillips.

Pauline Esther Friedman Phillips var tvilling til Esther Pauline Friedman Lederer, der skrev klummen Ann Landers indtil hendes død i 2002.

Personer fra USA
Ann Landers

Esther "Eppie" Pauline Friedman Lederer (4. juli 1918 – 22. juni 2002) og Ruth Crowley var hovedskribenterne på brevkassen Ann Landers. I omkring 45 år havde brevkassen en fast plads i mange aviser i Nordamerika. Hendes skrivestil var meget direkte og blev ofte kritiseret.

Eksterne henvisninger 

Personer fra USA
Sydvestjysk Sygehus

Esbjerg og Grindsted Sygehus (tidligere Sydvestjysk Sygehus) er det fælles navn for to sygehuse beliggende i Esbjerg og Grindsted, et nærhospital i Varde og en veneklinik i Brørup, da det lille sygehus i Brørup lukkede med udgangen af 2008.

Sygehuset drives af Region Syddanmark. I 2008 havde sygehusene et budget på 1,532 mia. kr. og beskæftigede 2.500 ansatte. I 2008 havde Esbjerg og Grindsted Sygehus 41.460 indlæggelser og 248.000 ambulante behandlinger.

Det største og ældste af sygehusene er Esbjerg Sygehus, der indtil strukturreformen i 2007 hed Esbjerg Centralsygehus. Sygehuset blev etableret i 1890 som et lille epidemisygehus med 24 senge. Sygehuset i Grindsteds historie går tilbage til 1903, mens Brørup har haft sygehus siden 1908.

I 2020 skiftede Sygehuset navn fra Sydvestjysk Sygehus til Esbjerg og Grindsted Sygehus. 

Sygehuset har 23 medicinske afdelinger samt et Sygehusapotek. En helikopterplatform på taget tillader redningshelikopter at fragte patienter.

Nærhospitalet i Varde fungere som basis- og akutsygehus for Esbjerg og Grindsted. Hospitalet varetager en række basisopgaver indenfor kirurgiske og behandlingsmæssige områder via ambulatorier og afdelinger. Man kan i dag også blive indlagt i Varde, som har taget en del af belastningen i Grindsted og Esbjerg.

Veneklinikken i Brørup er et mindre sygehus som specialiserer sig indenfor karkirurgi og skumbehandling.

Kilder og eksterne henvisninger 
 Esbjerg og Grindsted Sygehus' hjemmeside
 Om Esbjerg og Grindsted Sygehus' historie 

Sygehuse i Region Syddanmark
Jens Peter Fisker

Jens Peter Fisker (født 2. september 1930 i Frørup, død 9. juni 2009 i Svendborg) var en dansk politiker, der var amtsborgmester i Fyns Amt 1974-1993, valgt for Socialdemokratiet.

Fisker begyndte sin arbejdsmæssige karriere i toldvæsenet, hvor han var fra 1947 til 1954, men han skiftede spor og blev i 1954 tilknyttet kriminalpolitiet i Svendborg. Sideløbende med arbejdet hos politiet var han fra 1965 og frem til 1978 formand for Socialdemokratiet i Svendborg; fra 1969 tillige medlem af partiets hovedbestyrelse og i 1973 også af forretningsudvalget. I 1966 blev han medlem af Svendborg Byråd, hvor han sad frem til 1970, hvor han blev valgt til Fyns Amtsråd. Han blev amtsborgmester i 1974, og sad frem til 1993, hvilket gør ham til den længst regerende i amtet. Fisker var medlem af amtsrådet til 1998.

Udover politiske poster har han haft en lang række tillidsposter, bl.a. var han en årrække repræsentantskabsmedlem i Den Sociale Ankestyrelse og formand for Sygesikringens Forhandlingsudvalg.

Kilde 

Amtsborgmestre fra Danmark
Socialdemokrater fra Danmark
Medlemmer af Svendborg Byråd
Personer i Kraks Blå Bog (afdøde)
Dear Abby

Dear Abby er en klumme der blev startet i 1956 af Pauline Phillips under navnet Abigail Van Buren. Den videreføres i dag af Pauline Phillips' datter, Jeanne Phillips, som har retten til navnet.

Ifølge Pauline Phillips opstod navnet, Abigail Van Buren, ved at kombinere navnet på den bibelske figur Abigail fra Samuels bog med efternavnet på den tidligere amerikanske præsident Martin Van Buren.

Eksterne henvisninger
Klummens officielle hjemmeside 

Journalistik
Tellerminen

Tellerminen (: tallerkenminer) var en serie af tyske landminer, som var almindelige under 2. verdenskrig. De havde form som en tallerken, deraf navnet, og var udstyret med et håndtag, så de kunne bæres omkring. Disse miner blev anvendt som panserminer. 

Der blev fremstillet fire modeller af Tellerminen:
 Tellermine 29
 Tellermine 35
 Tellermine 42
 Tellermine 43

Alene af Tellermine 43 blev der fremstillet omkring 3.622.900 af i Tyskland fra 1943 til krigens slutning. 

 http://www.sproe.com/m/mine-tellermine.html

Landminer
Våben fra Tyskland
Tellermine 43

Tellermine 43 var en cirkelformet, stålindfattet, tysk panserværnsmine, som blev brugt under 2. Verdenskrig. Den var en forenklet udgave af Tellermine 42, så den lettere kunne massefremstilles. Mellem marts 1943 og krigens slutning blev der fremstillet mere end 3,6 mio. af denne type i Tyskland. Der blev fremstillet kopier af denne type i Danmark (M/47), Frankrig (Model 1948) og Jugoslavien (TMM-1). Minen findes i Ægypten og Libyen.

Beskrivelse 
Minen er rund og i midten er der en stor flad trykplade. Et rektangulært håndtag er fæstnet til den ene side af minen. Trykpladen sidder over en udløser, som kan være enten en T.Mi.Z.42 nåle udløser eller en T.Mi.Z.43 kugle udløser. I bunden af udløseren sidder en PETN booster ladning omgivet af trotyl formet som en badering. Minen udløses ved tryk på trykpladen, men også hvis trykpladen løftes. Minen kan også bruges med en vippeudløser monteret i en udløserbrønd på siden.

Specifikationer 
 Højde: 102 mm
 Diameter: 318 mm
 Vægt: 8,1 kg
 Indhold af eksplosiver: 5,5 kg TNT (somme tider Amatol)
 Udløservægt: 100 til 180 kg

Referencer 
 Jane's Mines and Mine Clearance 2005-2006

Landminer
Våben fra Tyskland
Two-level game-teorien

Two-level game-teorien er en politisk model om international konfliktløsning mellem liberale demokratier udledt fra spilteori og oprindeligt introduceret i 1988 af Robert Putnam.

Modellen analyserer internationale forhandlinger mellem liberale demokratier som bestående af samtidige forhandlinger på nationalt og internationalt niveau. På nationalt niveau forsøger magthaverne at opfange befolkningens og nationale gruppers holdninger og derudfra at bygge alliancer med disse; på det internationale niveau forsøger magthaverne derimod at tilpasse sig de internationale ønsker, uden at dette kommer i modstrid med de nationale interesser. Der opstår såkaldte win-set, når de nationale og internationale aktørers interesser overlapper hinanden, hvorfor der opstår mulighed for at forhandle en international aftale eller traktat i hus.

Referencer

Politiske teorier
Konfliktløsning
Forhandling
Tellermine 42

Tellermine 42 (T.Mi.42) var en tysk metalindfattet panserværnsmine, som blev brugt under 2. Verdenskrig. Minen var en videreudvikling af Tellermine 35 med forbedret modstandsevne overfor eksplosioner. Den blev efterfulgt af den forenklede Tellermine 43.

Minen består af en rund presset stålindfatning med en stor trykplade i midten. Trykpladen er mindre end i den tidligere Tellermine 35, hvilket styrker minens modstandsevne overfor nære eksplosioner. To sekundære tændsatser (en på siden og en nedenunder) giver mulighed for lureminering (booby-trapping). Minen er udstyret med et bærehåndtag.

Specifikationer
 Højde: 102 mm
 Diameter: 324 mm
 Vægt: 9,1 kg
 Indhold af eksplosiver: 5,5 kg TNT
 Udløservægt: 100 til 180 kg

Referencer
 Jane's Mines and Mine Clearance 2005-2006
 TM-E 30-451, Handbook of German Military Forces

Landminer
Våben fra Tyskland
Robert Putnam

Robert David Putnam (født 1941 i Port Clinton i Ohio) er en amerikansk politolog og professor ved Harvard University. 

Putnam udviklede den indflydelsesrige two-level game-teori, som antager at internationale aftaler kun vil blive indgået, hvis de også resulterer i nationale fordele. Hans mest berømte (og kontroversielle) værk, essaybogen Bowling Alone, argumenterer for at USA har undergået et hidtil uset kollaps i social kapital siden 1960'erne, med en række negative konsekvenser til følge.

Eksterne henvisninger 
 Biografi på harvard.edu  

Personer fra Ohio
Politologer fra USA
Hans Jessen

Hans Jessen (født 6. februar 1851 i Flensborg, død 14. juli 1907 i Hellerup) var en dansk chokoladefabrikant og grundlægger.

Grundlagde chokolade- og konfekturefabrikken Galle & Jessen i 1872 sammen med Edvard Galle.

Virksomheden blev grundlagt i en kælder i Store Kongensgade 6. Da produktionen blev for stor flyttede de i 1875 til ejendommen Toldbodgade 15.

I 1884 flytte de så til en stor nybygget fabrik på Lyngbyvej ved Vibenshus Runddel.

I starten lavede de kun bolsjer, men sidenhen gik de mere over til chokolade, marcipan og karameller – hvoraf det førstnævnte er det meste kendte.

Han er begravet på Gentofte Kirkegård.

Eksterne henvisninger 
 

Danskere i 1800-tallet
Fabrikanter fra Danmark
Personer fra Flensborg